
U članku je iznesena dokumentacija o sudbini pukovnika Nezavisne Države 
Hrvatske Delka Bogdanića i tzv. gerilaca, domobrana i ustaša, koji su se nakon Drugoga 
svjetskog rata sakrivali pred novom, partizanskom, vlašću u Velebitu, podijeljeni u 
nekoliko grupa, od kojih je posljednja uhvaćena 1948., ali su se neki pojedinci i nakon 
tog vremena skrivali u velebitskim šumama, a pojedinci su uspjeli pobjeći u inozemstvo. 
Opisane su i četničke grupe, koje su imale sličnu sudbinu kao i ustaško-domobranske, ali 
je prema nekima od njih vlast bila blaža pa ih je ostavila na životu. Autor uz opise grupa 
donosi i svoja razmišljanja i razmatra probleme u povijesnom kontekstu. 


Sve je jasno o "ljudima iz zemunica", pećina, špilja, bunkera (skloništa) i 
najrazličitijih drugih skrovišta, odnosno o odmetnicima, špiljarima, škraparima, 
bunkerašima, banditima, križarima i njihovim jatacima (pomagačima), ili o 
gerili u Hrvatskoj 1945. — 1950., kako su ih nazivali partizani, pripadnici Ozne! 
i Knoja, većina poratnih publicista i povjesničari — autori knjiga o 
likvidiranjima domobrana, ustaša i četnika koji 1945. nisu htjeli napustiti rodno 
ognjište, domovinu, te odseliti u tuđinu, niti se kao mladići odazvati na 
mobilizacijske pozive i priključiti ustašama ili partizanima u "završnim 
operacijama" Drugoga svjetskog rata. 


: OZN-a/Ozna — Odjeljenje za zaštitu naroda. 
" KNOJ/Knoj — Korpus narodne obrane Jugoslavije. 

Činjenice su ipak "prilagođavane" aktualnim trenutcima u polustoljetnom 
razdoblju, zamućivane, tendencijski usmjeravane i iskrivljavane gotovo uvijek 
na štetu Hrvata. 


Odmetništvo 1945. u Lici 


U Lici su nakon 8. svibnja 1945. ostala 244 pripadnika ustaških “ 
domobranskih ratnih formacija* i 63 četnika, te su formirali 32 ilegalne grupe; 
koje su se krile po ličkim (uglavnom velebitskim) šumama i gudurama, au 
istom razdoblju pojedinačno se krilo 77 ustaša i četnika (tzv. bunkeraši)". 

Velik dio tih "odmetnika", špiljara, dotadašnjih vojnika ili onih koji su 
tek trebali biti mobilizirani, likvidiran je već u 1945. godini, ali neki su živjeli i 
do 1948. ili čak do 1952., kad ih je tadašnja vlast proglasila "banditima koji 
predstavljaju velik problem",“ pa su ih progonili svom žestinom, vrlo okrutno. 
Pojedinci iz tih grupa hvatani su živi i likvidirani, a neki su se i predali. 

Grupe su tim likvidacijama smanjivane, pa su se ujedinjavale, a 
posljednja je razbijena 1948. 

"Banditizam" ili "odmetništvo" time, međutim, nije bio riješen kao "velik 
problem", jer su pojedinci uspjeli pobjeći i skrivati se kod rodbine i prijatelja, 
živeći još godinama u skloništima (bunkeraši). 

Neki su u tom vremenu i nestali, i za njihovu se sudbinu ne zna ni do 
danas (2002.), a rijetki su uspjeli pobjeći u inozemstvo. 

Od spomenuta 384  ustaško-domobranska i četnička "odmetnika" 
likvidirana su 192, osuđena su na vremenske kazne 43, uhićeno i pušteno bez 
suđenja 13, predalo se (i nije im suđeno 71); nestalo ih je 47, a emigriralo 18. 


* Dokumenti DB Gospić, 1962.: da je djelovalo 244 ustaša i domobrana; ostali su navodili 
1000, 1200, oko 3000, "nekoliko stotina“ itd., te 63 četnika. Mićo Medić je u tekstu “Kraj 
četničke gerile na Tromeđi" (Priručnik RSUP-a br. 2, 1989, 209-215) naveo da je u Lici "ostalo 
270 četnika, među kojima je najbrojnija bila grupa Momčila Marića sa 70 četnika, pretežno 
koncentriranih na Tromeđi, a kojima se u ožujku 1945. godine pridružio Momčilov brat Đoko, 
koji se sa još devet odabranih četnika vratio iz Istre, sa zadatkom da okuplja i aktivira sve 
četničke grupe u jedinstven četnički odred 'Tromeđa', pod njegovom komandom..." Dalje je 
Medić naveo četničke grupe i njihovo brojno stanje (str. 209). Mnogi su od njih potkraj rata prešli 
u partizane. 

Kompletan poimenični sastav spomenute 32 "ilegalne grupe" u Lici vidjeti: J. GRBELJA, 
Ljudi iz zemunica i bunkera.... 1997. 

* Popis 77 "bunkeraša“ (pojedinaca) dala je Državna bezbjednost Gospića, 1962. 
(pohranjeno u HDA-u Zagreb), a djelomičan popis objavio je J. Grbelja u Vili Velebita 18. srpnja 
1997.: "Strijeljano i 28 jataka". 

* O tome da "banditi predstavljaju velik problem..." vidjeti: J. GRBELJA, ožujak 1996., 
travanj-srpanj 1997. 

Neke od tih grupa bile su vrlo aktivne, kretale su se na širokom prostoru, 
imale su jatake i izvele su neke akcije protiv pripadnika nove vlasti ili protiv 
seljaka, ali je velika većina grupa bila neaktivna, nisu poduzele ništa, nikome 
nisu učinile nikakvo zlo, a ipak su nazivane banditskima, terorističkima, 
razbojničkima, koljačkima ili "pasjim skotovima". 

O tome evo istine: 

Grupa Jose Sertića (devet članova), uglavnom rodom iz gospićkog 
kotara, poneki i s ogulinskog, koja se kretala u okolici Saborskog, Sertić- 
poljane, Plitvica, Rakovice, Vaganca i po nekim selima bihaćkog kotara, 
terećena je za 34 umorstva i brojne pljačke, a likvidirana je I. listopada 1948. 
kad je kraj Klokota (Bihać) prelazila preko rijeke Une. 

Grupa Antike Vukića (16 pripadnika-vojnika) kretala se do siječnja 1947. 
oko Tribnja, Ledenika (kotar Zadar), Trnovca, Oštarija i Barić Drage, 
podijeljena u dvije podgrupe, od kojih je jedna imala zemunicu u Goliću, a 
druga u Šugarskoj Dulibi (na Velebitu). U njoj su bile i četiri nenaoružane žene. 
Imala je popriličan broj jataka. Pripisano joj je da je ljeti 1946. opljačkala opće 
poljoprivredne zadruge u Ledeniku, Trnovcu i Oštarijama, te da je učinila i 
druge manje pljačke ili odgonila seljacima stoku. Grupa je likvidirana u siječnju 
1947.: neki su ubijeni, neki uhvaćeni i osuđeni, a neki pušteni na slobodu. 

Grupa Grge Smojvera (petorica pripadnika) skrivala se od proljeća 1945. 
iznad Cesarice na Velebitu, a likvidirana je u jesen 1945., iako, prema Udbinu 
priznanju, "nisu izvršili niti jednu terorističku akciju, već su stalno živjeli 
bunkerirani u zemunici". Ubijen je, zapravo, jedino Grgo Smojver, a ostali su 
pobjegli u tuđinu ili su slobodno živjeli u mjestu rođenja. 

Tri grupe djelovale su u okolici Lovinca, Sv. Roka, Ličkog Cerja i 
Ričica, a najviše su se zadržavale na Velebitu, gdje su svaka za sebe, imale 
svoja skloništa. U Udbinim dokumentima prozvali su ih "Vranzelina, Zulinova i 
Šikanova grupa u Lovincu". Pripisana su im ubojstva i "brojne pljačke" manjeg 
značenja: da su odgonili seljacima stoku. Na kraju su se preostali pripadnici 
udružili u jednu grupu i tada su (1948.) likvidirani. 

Cajina grupa (18 članova), osnovana 1945. Svi pripadnici rodom su iz 
Lešća, Sinca, Ramljana i Covića, gdje se grupa uglavnom i kretala. Skrivali su 
se u skloništima do 1946., ne poduzimajući "nijednu terorističku akciju", a tada 
su vlasti doznale kuda se grupa kreće i gdje su joj skloništa, pa su neki 
pripadnici ubijeni iz zasjede, a neki u skloništima. 

Grupa Miće Pećarića (sedam članova), uglavnom rodom iz Švice i 
Prozora u općini Otočac, gdje su se i kretali i imali svoje pomagače (jatake), 
također "nije izvršila nijednu terorističku akciju", a likvidirana je 1946. u jednoj 
šumi. 

Viđina grupa (19 članova), osnovana 1945., koja se kretala oko sela 
Kompolja, a također "nije izvršila nijednu terorističku akciju" (Udba), 
likvidirana je 1946., s tim što je vođa grupe Petar Maras Viđo, poput još nekih, 
uspio pobjeći (u inozemstvo). 

Bićanićeva grupa (devet pripadnika) iz Dabra i okolice, koja se od 1945. 
kretala šumama Kapele, "nije izvršila nijednu terorističku akciju" (Udba), a 
likvidirana je potkraj 1945., s tim što su neki ubijeni, neki pobjegli i kasnije 
uhvaćeni pa osuđeni odmah ili oslobođeni, a neki su odmah amnestirani. 

Bubanova grupa (14 pripadnika), nastala 1945. (nakon povlačenja vojske 
NDH prema Austriji), "nije izvršila nijednu terorističku akciju" (Udba), a 
likvidirana je 1946.. s tim što je vođa grupe Joja Pavelić-Buban iz Otočca, prije 
toga poručnik NDH, nestao pri likvidaciji grupe (poput većine ostalih neki su 
bili ubijeni, neki zatvoreni, a neki oslobođeni)". 

Grupa Juke Samardčije (četiri pripadnika), koja se kretala šumama u 
okolici Lipovlja (općina Otočac), dakle u rodnom kraju, a koja također "nije 
izvela nijednu terorističku akciju" (Udba), likvidirana je 1945. (Juka je uhvaćen 
i osuđen na smrt, zatim pomilovan na 20 godina zatvora, iz kojeg je 1956. 
uvjetno pušten na slobodu, Ivan Šepac iz Kutereva strijeljan je u Karlovcu, a 
dva su oslobođena). 

Grupa Delka Bogdanića (četiri pripadnika), jedna od najrazvikanijih 
grupa u Lici (on je bio pričuvni pukovnik NDH, a ostali zastavnici s tim što 
dvojici nikad nije ustanovljen identitet, a o trećem je rečeno da je "zastavnik 

Hajt"). Izbjegavali su kontakte s ostalim gr upama, a u svoju grupu nisu primali 
bjegunce. Živjeli su skriveni u bunkeru, nisu se nikud kretali i također "nisu 
izvršili nijednu terorističku akciju" (Udba), ali je u jesen 1945. (neki tvrde — u 
jesen 1946.) njihova zemunica u Kosinjskom Bakovcu (općina Perušić) ipak 
bila otkrivena i "tada su likvidirani" (Udba) u zemunici. 

Cimina grupa (13 pripadnika), okupljena u okolici Donjeg Kosinja, 
Kutereva i Ličkog Lešća oko Jose Petranovića-Cime, kojoj se pripisuje više 
zločina, likvidirana je već u prosincu 1945. godine: svi su ubijeni istog dana, 
čak i jedan od njih "Srbin-ustaša" (Lazo Kordić iz Kosinja, rođen 1915.). 

Grupa Nikole Klobučara-Nine (devet pripadnika), nastala u proljeće 
1945. a razbijena u jesen 1945.:; neki su ubijeni, neki pohvatani, a dio ih je 
uspio pobjeći i nakon toga živjeti u bunkerima (pojedinačno). Pobjegao je i 
Nikola Klobučar-Nino, rođen 1908. u Gornjem Kosinju, te se s vršnjakom 
Milom Špoljarićem-Špicom iz Gornjeg Kosinja skrivao do 1951., kad je 
Klobučar pobjegao u inozemstvo, a Špoljariću se izgubio svaki trag. 


"PD. ZATEZALO. 1978. 246. bilj. 712. 

Trapanova grupa (četiri pripadnika) iz Donjeg Kosinja, koja se 1945. 
okupila oko Ivana Delača-Trapana, skrivajući se u šumi, nije do jeseni 1945. 
poduzela "ni jednu terorističku akciju" (Udba), a tada su se razdvojili i skrivali 
pojedinačno: Trapan se tada predao i bio je osuđen na 20 godina zatvora 
(pušten je na uvjetni dopust), Milan Veselin-Mulac je tek 1957. otkriven u 
bunkeru i likvidiran, Marko Vukelić-Žutija proživio je u bunkeru do 1947., 
kada je otkriven i likvidiran, a Tomo Vukelić-Toljan, kojemu su bile tek 24 
godine, također je otkriven 1947. i likvidiran. 

Grupa Marka Mandekića-Make (sedam članova), sastavljena 1945. od 
ljudi iz različitih mjesta, skrivajući se oko Kosinjskog Bakovca, rasula se 
potkraj 1945. (u vrijeme gustog snijega) — ne učinivši "ni jednu terorističku 
akciju" (Udba), jer su se hranili onim što im je nudila priroda, i milodarima 
okolnih stanovnika. Do 1948. petorica su otkrivena u bunkerima i likvidirana, a 
dvojici "sudbina nije poznata" (Udba). 

Grupa Marka Hećimovića-Make (osam članova) kretala se oko Pazarišta 
i samo su u nekoliko slučajeva, prema dokumentima Udbe, seljacima ukrali 
sitnu stoku (janje ili kokoš) kako bi se prehranili, ne izvršivši "ni jednu 
terorističku akciju" (Udba). Likvirani su potkraj 1945., također kad je Lika 
zabijeljela od snijega i kad su se do njihovih skloništa mogli vidjeti ljudski 
tragovi, i to tako da su neki ubijeni, neki kasnije uhvaćeni i strijeljani, neki 
zatvoreni ili oslobođeni, a nekima se izgubio svaki trag. 

Grupa Jose Milkovića-Fora (sedam članova), koja se kretala oko 
Perušića, "ne izvršivši ni jednu terorističku akciju", održala se do 1947., 
izbjegavši svim potjerama i zasjedama knojevaca i partijaca. U toj je godini 
ipak likvidirana — poput ostalih grupa. 

Grupa Stipe Rukavine-Cane (trojica), koja se skrivala u Perušiću, 
Janjačkoj Kosi i Konjskom Brdu (Perušić), a da također "nije izvršila ni jednu 
terorističku akciju", likvidirana je u jesen 1945., s tim što su ubijeni Cane, 
njegova supruga (skrivala se s njim) i Mile Hećimović-Mića, a Mile Rukavina- 
Baćak uspio je pobjeći i skrivao se do 1948., kada je pobjegao u inozemstvo. 

Grupa Martina Kasumovića-Strica (četiri člana), koja se kretala oko 
Klanovca, Sv. Marka, Karaule i Perušića, ne učinivši "ni jednu terorističku 
akciju", likvidirana je u jesen 1945.; Kasumović je ubijen, a ostala trojica (Grgo 
Šimatović, Mika Domazet i Joso Kreković) predali su se vlastima i bilo im je 
suđeno (dvojica su oslobođena). 

Grupa Milana Frkovića (20 članova), nastala "nakon rasula vojske NDH 
u Gospiću", bila je "najizrazitija odmetnička grupa" (Udba), koja se povukla na 
Velebit i odatle polazila u "terorističke akcije", uz pomoć "mase svojih jataka", 
uspjevši čak stvoriti "ilegalne organizacije u selima Trnovac, Lički Novi i 

Brušane, koje su grupu aktivno pomagale" (Udba). Grupa je razbijena, 
likvidirana potkraj 1945.: nekolicini je uspjelo pobjeći, pa su kasnije hvatani i u 
većini ubijeni. 

Grupa u Zablatama kraj Smiljana (13 članova), uglavnom sastavljena od 
mještana Zablata i Smiljana, također "nije izvršila ni jednu terorističku akciju" 
(Udba), a likvidirana je u jesen 1945. Skrivala se odvojeno od ostalih grupa, 
osim što je povremeno održavala vezu s grupom Milana Frkovića. 

Bužimska grupa (devet pripadnika), nastala u proljeće 1945., a 
likvidirana potkraj te godine, u danima dok je cijeli svijet proslavljao Božić i 
Novu godinu, iako “nije izvršila ni jedno terorističko djelo" (Udba): neki su 
uhvaćeni i strijeljani, a neki pobjegli i skrivali su se pojedinačno (bunkeraši). 

Grupa u Vrhovinama (osam članova), sastavljena od mještana Vrhovina i 
okolice, također "nije izvršila ni jednu terorističku akciju" (Udba), odnosno 
nikom ništa nisu činili nažao, a ipak su 1945. likvidirani ili pohvatani i osuđeni. 


Cetničke grupe se predale 


Od četničkih grupa u Lici iscrpno su obrađene Vugonina grupa iz 
Vučipolja u općini Gračac (14 članova), Grupa Momčila Marića sastavljena od 
mještana Otrića i Rastičeva u općini Gračac (14 članova), Glavička grupa 
sastavljena od četnika iz Đekić-Glavice (14 članova), Grupa iz Ponora kraj 
Otočca i okolnih sela (šest članova), Grupa iz Dabra — Đuđe Šumonje, koja se 
kretala po terenu Velike i Male Kapele (pet članova), Medačka grupa — 
uglavnom bunkeraši (pet članova) — svi su se predali, ali nitko nije osuđen. 


Bunkeraši i jataci 


Svim tim grupama, koje su djelovale uglavnom po Velebitu, Velikoj i 
Maloj Kapeli i ostalim šumama ili gudurama (klancima), treba, kako je rečeno 
na početku ovog teksta, pribrojiti i 77 pojedinaca (bunkeraša), čija je sudbina 
bila možda i teža nego pripadnika grupa. Tantalove muke što su ih prošli u 
bunkerima, na saslušavanjima ili pred strjeljačkim vodom, odnosno na bijegu 
do granice, a s njima su, treba reći, trpjele i njihove obitelji, čak i prijatelji, ne 
mogu se opisati u jednom tekstu. 

U tom preživljavanju tridesetak ličkih grupa, s više od 350 pripadnika, 
veliku ulogu odigrali su jataci, koji su "odmetnike" skrivali, odijevali, hranili, 
obavještavali o važnim događajima i činili ostale za život opasne radnje. U 

Udbinim dokumentima ističe se da "nije moguće iznijeti točan, pa ni približan 
broj jataka, jer su odmetnike u početku masovno podržavala cijela sela“. 

Kao najkarakterističnija sela u jatakovanju iz toga razdoblja navedeni su 
Brušani, Sv. Rok, Lovinac, L. Lešće, Sinac, Ramljani, Sertić Poljana, Vaganac i 
sela oko Karlobaga, koji su jatakovali za grupe vojske NDH, te Velika Popina, 
Utrić, Vučipolje sela oko Gračaca, koji su jatakovali za četnike. 

Katkada su protiv jataka poduzimane vrlo stroge represivne mjere — 
krivično gonjenje, iseljavanje na druga područja (npr. Hrvata na Baniju među 
Srbe) i likvidiranje (strijeljanje) osumnjičenih ili uhvaćenih u jatakovanju. Tako 
je zbog jatakovanja strijeljano 28 Ličana, iseljeno u druge krajeve 33, a 
vremenskim kaznama kažnjeno ih je 177. 


Tabu-tema o "pasjim sinovima" 


Život je tada bio gorak i napet, ispunjen strahom i neizvjesnošću, 
oskudicom i najtežim trpnjama. Neki su to otrpjeli, a nekima se dugo nije 
smjelo spomenuti ni ime i prezime, kamoli što im se dogodilo. 

Odmetnici su bili velika tabu-tema, osim ako ih se proglašavalo 
"državnim neprijateljima", "pasjim sinovima", "izrodima", "banditima" ili 
"teroristima". Najpotpunije i najsvestranije tu je temu u 2002. godini obradio 
mladi zagrebački povjesničar Zdenko Radelić u knjizi "Križari — gerila u 
Hrvatskoj 1945.—1950." (Dom i svijet, Zagreb, 2002, na više od 550 stranica). 

Ni Z. Radelić, međutim, iako je istražio i znanstveno obradio golemu 
dokumentaciju iz arhiva i postojeću literaturu (objavljene izvorne novinske 
tekstove, knjige), nije neke "odmetničke grupe" iserpnije opisao, niti je 
dosadašnje činjenice, shvaćanja i sudove o nekima od tih grupa ili pojedinaca- 
bunkeraša "prosijao" kroza znanstveno sito (kriterije), primjerice o grupi Delka 
Bogdanića. 


Biografija s "ideologijom" 


Tko je, kao prvo, Delko Bogdanić? 

Mate Rupić, također mladi zagrebački arhivist, koji je izvanredno dobro 
upućen u biografije mnogih novijih povijesnih ličnosti, napisao je u knjizi "Tko 
je tko u NDH — Hrvatska 1941.—1945." (Minerva, Zagreb, 1997) da je D. 
Bogdanić bio ustaški časnik (Ličko Lešće 27. kolovoza 1910. — Kosinjski 
Bakovac, 30. studenoga 1945.); da je gimnaziju započeo u Senju, bavio se 
trgovinom, sudjelovao u Velebitskom ustanku 1932., a od proglašenja NDH do 

njezina sloma neprestano napredovao u vojnoj karijeri; da se njegova grupa 
kretala u okolici Kosinja, Kutareva i Ličkog Lešća, itd. Rupić je svoj tekst 
završio: "Po navodima Ozne, izvršio je samoubojstvo u zemunici — kad je vidio 
da je opkoljen." 

Poenta je na — "kretanju" i "samoubojstvu"! 

Dr. Đuro Zatezalo u knjizi "Narodna vlast — Na Kordunu Baniji i Lici 
1941-1945" (Karlovac, 1978.) svega je dvaput spomenuo Delka Bogdanića — 
da je "narod bio zaplašen učestalim upadima razjarenog neprijatelja koji ni pred 
sam kraj rata nije prezao od novih zločina", jer da se "sredinom aprila na 
području brinjskog kotara našlo oko hiljadu ustaša i domobrana po šumama 
koji su ugrožavali rad na poljima i izazivali veliku nesigurnost", a među njima 
da su "pop Jole i Delko Bogdanić i drugi, koji sada šire propagandu kod bande 
da se ne predaju, jer će uskoro doći do borbe između Hrvata i Srba, partizana, 
kao i između Engleza i Rusa, te da će ustaše opet uspostaviti vlast. Ova banda 
se nalazi uglavnom po grupama..." Drugi put spomenut je D. Bogdanić u 
"Rezoluciji s Konferencije delegata općinskih i kotarskih NOO-a Like" među 
"ustaškim gadovima" i "ustaškim psima": "Kao što Hrvati Like uviđaju svu laž 
izdajnika kao Vlajinića iz Perušića, Frkovića iz Gospića Milinkovića iz 
Pazarišta, Bogdanića iz Lešća, Sertića iz Udbine i sličnih ustaških pasa o 
"nezavisnosti i blagostanju", tako su i Srbi Like uvidjeli izdaju četničke bande 
— majora Rašete, kapeta Šorta, Mandića, Plećaša i drugih. Nije bilo teško 
razotkriti prozirnu laž tih ustaško-četničkih bandita. Poznati su oni narodu od 
ranije kao vjerne sluge svih ranijih protunarodnih režima..."* 

Poenta je na — "lažima izdajnika", "ustaškim psima" i "oko hiljadu ustaša 
i domobrana po šumama". 


Poratna ubojstva i "iseljavanje" 


Dr. sc. Josip Grbelja u podlistku "Uništavanje Hrvata u Lici 
1945.— 1946." objavio je u rujnu 1996. kako su partija i Skoj u Lici izvještavali 
"o strahu, gladi i banditizmu" u pojedinim mjestima, o "prijetnjama hrvatskom 
življu", pozivima svima da što prije priđu "likvidaciji malih grupica 
neprijatelja" (bande), jer da su "povezane s reakcijom u zemlji i van zemlje"; da 
u tu svrhu treba "naoružati sela“, "posuditi vojsku", uništiti sve koji će "ometati 
izbore"; da je razbijen "Marićev odred"; da je "HSS protiv Fronte"; da "pitanje 
bande u šumi treba naročito sada shvatiti kao važan zadatak, zato što su sada i 


: Đ. ZATEZALO. 1978. u tekstu "Rezolucija". str. 380. 
'J. GRBELJA. 1946. prvi nastavak. od 11. ožujka 1996. 

uslovi zbog snijega, najbolji da likvidiramo bandu. Treba imati na umu da se na 
proljeće ne smije naći nijedan neprijatelj u Lici. Sada treba uglavnom povesti 
računa da kontrolišemo razne kuće u selima, kod kojih se oni skrivaju..." (iz 
izvješća gračačkih partijaca od 16. studenoga 1945.). 

Tome su pridodane predaje ili uništenja pojedinih špiljara (ustaša) ili 
cijelih grupa (npr. Frkovićeve, pa one lovinačke, iz Ličkog Osika, Metka, 
Smiljana). U euforiji koja je nastala, Kotarski komitet KPH Gospića izvijestio 
je 14. prosinca 1945. ličko partijsko rukovodstvo i o sljedećem: "Poslije smrti 
Delka Bogdanića, kroz ova sela provukla se propaganda da to nije Delko 
Bogdanić, da se on ne hvata tako lako, da je to samo strašenje naroda... Još se 
na ovom sektoru nalaze 54 ustaška bandita. Tu ubrajamo i šest četničkih 
bandita iz Metka. Od toga broja ustaških bandita dio se prebacuje sa sektora 
Gospić na sektor Perušić i obratno". S perušićkog sektora partijci su 1. prosinca 
1945. izvijestili "one gore": "... u općini Kosinj su u zadnja tri dana likvidirana 
23 bandita, od kojih se sedam predalo, a među kojima je i bivši zapovjednik 
ustaške satnije u Kosinju Joso Petranović-Cima. U Kosinjskom Bakovcu ubijen 
je poznati ustaški organizator Delko Bogdanić, a u toku današnjeg dana predao 
se jedan iz Donjeg Kosinja. Raspoloženje masa u povodu pogibli Delka i 
ostalih većinom je dobro, dočim se kod familija poginulih i njihove rodbine 
zapazilo negodovanje: nisu učestvovali u manifestacijama oko proglašenja 
Jugoslavije. I u pazariškoj općini ima izvjestan broj ljudi neprijateljski 
raspoloženih prema našoj državi. Često su zajedno u gostionici i u privatnim 
kućama gdje u razgovorima izražavaju negodovanje prema narodnoj vlasti, ali 
nešto konkretno još nisu učinili. S naše strane poduzeto je sve da se u njihovo 
društvo ubaci netko nekompromitiran...“ 

Isti partijci (Perušićani) 15. prosinca 1945. izvijestili su da je banditizam 
njihov "najveći problem", izvorište "narodnog nezadovoljstva" i "neprijateljske 
propagande", koji "daje kuražu raznim reakcionarnim elementima", a zatim su 
istaknuli: "Kako smo vam u prvom izvještaju naveli o nekim reakcionerima i 
kumpaniji u D. Pazarištima... o istima se prilikom likvidacije bande dobilo 
popriličnih podataka o njihovoj suradnji sa ustašama u šumi i pomaganju Delka 
Bogdanića..." 

U Grbeljinu podlistku dalje je riječ o tome kako su partijci izvještavali da 
"Srbi pomalo preuzimaju vlast" u Lici, da Hrvate iseljavaju s rodnih ognjišta 
među većinske Srbe na Baniji ("63 familije sa 33 osobe — članova obitelji"), da 
je "dosad uhapšeno 177 jataka, od toga smo streljali bez sudskog procesa 28 
ustaških jataka i tri četnika...", da se u Lici "povećava nacionalna mržnja" i da 
su Hrvati "žrtve mira". Posljednja činjenica potkrijepljena je podatcima s 
područja tadašnje općine Perušić: od ukupno 865 poginulih 1941. — 1947. — u 

ratu su poginula 452, a u poraću (miru), odnosno od 5. travnja 1945. do 31. 
prosinca 1947., dakle u devet mjeseci, čak 413. Od svih poginulih — ustaše su 
ubile 49, partizani 748 i svi ostali 68 ljudi (s područja perušićke općine). 

Poenta je (u partijskim dokumentima iz Like) na — ubojstvu Delka 
Bogdanića i njegove grupe, te na smišljenim pozivima za zločin nad Hrvatima 
(strijeljanje, zatvaranje, raseljavanje) odnosno na hiperboliziranju nacionalne 


mržnje ("pasji sinovi", "pasji izrodi" itd.). 


"Cinjenice" bez prosudbe 


Zdenko Radelić u svojoj je knjizi deveinaest puta spomenuo Delka 
Bogdanića, i to u sljedećim kontekstima: 

I. Pavelić, Lisak i Moškov sredinom 1945. "povećali su aktivnost na 
povezivanju emigracije s križarima i na ubacivanju ustaških časnika u 
Hrvatsku", o čemu je u istrazi govorio Ljubo Miloš, te da su u Austriju i Italiju 
tada stizale vijesti o tome da su u zemlji Rafael Boban, Delko Bogdanić, 
Vjekoslav Luburić i Franjo Sudar, koji raspolažu s jakim snagama“.!" 

2. Vodstvo HNO-a u zemlji namijenili su "visokim ustaškim časnicima 
koji su ostali u Hrvatskoj, među njima bi bili Boban, Bogdanić i Sudar"."! 

3. "Ipak, Šalić nije znao odgovoriti na pitanje je li istina da Boban djeluje 
sjeverno od Save, Luburić negdje u Bosni i Hercegovini, a da Bogdanić vodi 
otpor u Lici, i to s više ljudi od ostalih". !? 

4. Ante Vrban doznao je da su na Velebitu "pukovnici Delko Bogdanić i 
Bonaventura Baljak Ventura, dopukovnik Krešimir Kuraja te bojnik Mile 
Orešković".!? 

5. "Zanimljivo je izvješće Pavla Vučetića ili Miška Lohengriina, jednog 
od vodiča u "Akciji 10. travnja". Pisano je u Klagenfurtu, a nosi datum 19. 
studenoga 1946. lako je Pavao Vučetić radio za Udbu, ipak ću navesti ovo 
izvješće jer da bi bilo uvjerljivo, moralo je sadržavati i točne podatke...". Taj 
Vučetić je, kaže, javio: "da su Luburić, Boban i Bogdanić živi, unatoč tvrdnji 
vlasti da su poginuli. Pretpostavlja se da su skriveni, ali da ne znaju uspostaviti 
vezu s inozemstvom. Predlaže da se veza s njima uspostavi preko franjevaca u 


Zagrebu, ali da im se predoči nešto napismeno — zbog njihova nepovjerenja"'“. 


" Z. RADELIĆ. 2002. 83. Vid. HDA — Fond RSUP-a SRH. SDS, 015-7-1: "Zapisnici o 
saslušanju ubačenih bandita i suđenih po Vrhovnom sudu NR Hrvatske: Miloš Ljubo..." i dr. 

" Z. RADELIC. 2002. 84. 

'" Z. RADELIĆ, 2002. 87. 

'* Z. RADELIĆ, 2002, 102. 

'"Z. RADELIĆ, 2002. 109-110. 

6. "Nezaobilazan je i elaborat nepoznatog autora s naknadno dopisanim 
datumom 30. ožujka 1947. i imenom grada Trsta", u kojem se od Amerikanaca 
traži novac i oprema, te navodi: "...pukovnik Rafael Boban na Ivančici, Bilogori 
i Papuku, pukovnik Stjepan Sičaja Gegan na Vranu i Prenju, pukovnik Franjo 
Sudar oko Donjeg Vakufa i gornjeg toka Vrbasa. bojnik Kočiš na Krndiji, 
dopukovnik Gudem (ime je nečitko) na Vlašiću, pukovnik Delko Bogdanić na 
Velebitu, Maloj i Velikoj Kapeli, dopukovnik Krešimir Kuraja na Biokovu, 
zastavnik Zdravko Primorac oko Fojnice i Kraljeve Sutjeske, domobranski 
natporučnik Arapović na Ivanu i Bitovnji te natporučnik Muharem Ruljan na 
Devetku i u trokutu Srebrenica-Žepa (treći toponim nečitak)".' 

7. "Prva skupina, u sastavu Ante Vrban, Ljubo Miloš i Luka Grgić, koja 
je prešla granicu 6. ili 7. lipnja 1947., imala je zadaću da se poveže s 1. 
slavonskim križarskim zdrugom te da organizira prihvatnice na Bilogori i na 
Papuku, ali i da nađu Luburića, Bobana, Sudara, Bogdanića i Štitića. No, 
umjesto očekivanog prihvata od organiziranih križara, skupina nije našla 
nikoga...",'“ te su Kavranu javili da će se s križarima pokušati povezati na 
Papuku, ali su više od mjesec dana lutali i Bilogorom, Papukom, Psunjem i 
Krndijom, naišavši jedino na udbaša. 

8. Objavljena je samo fotografija Delka Bogdanića. !? 

9, "Zagovornici gerilskog ratovanja u vojnom i političkom vodstvu NDH 
bili su ustaški pukovnici Delko Bogdanić, Akih ef. Hadžić, Vjekoslav Maks 
Luburić, Ibrahim Pirić Pjanić, Frane Primorac, Mate Primorac, Franjo Sudar 
Osman, Ivan Stier, generali Rafael Boban, Josip Metzger, Slavko Skoliber i 
ministar Pavle Canki. Mislili su da treba pokrenuti narodni ustanak, a ne 
napustiti Hrvatsku".!* 

10. "U rujnu 1944. počele su pripreme za gerilski rat i na Velebitu, gdje 
se na tome angažirao Jole Bujanović, veliki župan Like i Gacke. Bujanović je 
imao veliku potporu Delka Bogdanića, šefa Ustaške obrane za Liku. O potrebi 
povezivanja ustaških skupina pod jednim zapovjedništvom i određivanja točnih 
zadaća u partizanskoj pozadini piše Bujanović 23. travnja 1945. predsjedniku 
Vlade NDH Nikoli Mandiću, U istom ga izvješću obavještava da se na Maloj 
Kapeli i Velebitu, u šumama oko Brinja, Bužima, Dabra, Glibodola, Kosinja, 
Krasna, Kutereva, Lipica, Letinca, Lukova Šugarja, Pazarišta i Svetog Jurja 
nalaze veće skupine ustaša" (citira tekst M. Medića "Obavještajna služba na 


5 2. RADELIĆ, 2002, 111. 
'* Z, RADELIĆ, 2002. 118. 
! Z. RADELIĆ, 2002, 191. 
'5 2. RADELIĆ, 2002, 193. 


219 


J. Grbelja: Velebitska sudbina pričuvnog pukovnika NDH... Senj. zb. 29, 209-240 (2002) 


području Like... u Zborniku 11, Historijski arhiv u Karlovcu, Karlovac 1981, 
str. 810-811)"." 

11. "Ipak, neki istaknutiji pripadnici S-skupina odmetnuli su se i počeli 
stvarati križarske skupine. Dakako, to više nije bio organizirani ni sustavni rad. 
Od zapovjednika takozvanih diverzantnih sektora u Hrvatskoj otpor su 
organizirali Delko Bogdanić i Slavko Hajdinović, a u Bosni i Hercegovini samo 
Frane Primorac".?“ 

12. "Ustaše su namjeravali padine Velebita pretvoriti u gerilsku bazu. 
Poznato je da su već u rujnu 1944. obilazili područja oko Lukova Šugarja, 
Došena, Crnog Dabra, Pazarišta, Kosinjskog Bakovca i Kosinja, namjeravajući 
velebitske pećine iskoristiti kao baze s hranom i municijom. U tome se osobito 
angažirao svećenik Jole Bujanović, veliki župan Like i Gacke. U tome je imao 
potporu i pukovnika Delka Bogdanića, šefa Ustaške obrane za Liku, koji je 
nakon prodora partizana preuzeo vodstvo križara (citirao je M. Medića, n. dj. 
str. 835-836). O potrebi povezivanja ustaških skupina pod jednim 
zapovjedništvom i određivanja točnih zadaća u partizanskoj pozadini, 
Bujanović je pisao dr. Nikoli Mandiću, predsjedniku Vlade NDH, 23. travnja 
1945. (citirao je M. Medića, n. dj., str. 810-811). Jedinicama OS NDH na tom 
području zapovijedali su  pukovnici  Delko Bogdanić, Franjo Sudar, 
Bonaventura _ Baljak Ventura i Josip Aleksić Joso" (citirao je A. Vukića, 
"Velebitski vukovi. Zapisi iz hrvatske križarske borbe", bez mjesta izdanja, 
1984). “' 

13. "Pred prodorom Jugoslavenske armije, iz Gospića i drugih ličkih 
naselja dio je naroda izbjegao. lako su se mnogi nedugo zatim vratili iz 
podvelebitskih sela, među Hrvatima je i dalje prevladavao strah. Razbijene 
jedinice OS NDH koje su se izvukle iz Gospića, skrivale su se po šumama oko 
Pazarišta i Kosinja, a u čitavoj Lici ostalo je nekoliko tisuća raspršenih vojnika 
po većim i manjim skupinama. Procjenjuje se da je u okolici Gospića bilo oko 
150 ustaša, 100 kod Jadovna, a ostali iznad Brušana i Rizvanuše, te oko Bilaja i 
Ribnika. Njih 40 zadržavalo se u blizini Sinca. Jedna veća skupina smjestila se 
iznad Prozora i Švice, a jedna nad sela općine Dabar. Unatoč partizanskom 
nasilju nad civilima i slučajevima ubijanja, ubrzo se vlastima prijavilo 800 
ustaša i legionara. Na širem području Otočca u Gackoj dolini predalo se 980 
ustaša i domobrana. U kotaru Brinje predalo ih se 90, ali 200 ustaša nije htjelo 
odustati od borbe. Takvih je u Bakovcu, Kosinju i Kosi pokraj Perušića bilo 


" Z. RADELIĆ. 2002, 195, 
" Z. RADELIĆ. 2002. 197. 
" Z. RADELIĆ. 2002, 355. 

oko 250. Poviše Sv. Roka poviše Gračaca bilo je 'nešto raspršenih ustaških 
krvnika' koji su nastojali okupiti dezertere iz jugoslavenske vojske. Iznad 
obližnjeg Lovinca bilo je oko 70 ustaša. Ozna je 2. svibnja 1945. izvješćivala 
da je 150 ustaša u šumama brinjskog kotara podijeljeno u tri skupine: jedna na 
čelu s ustaškim zastavnikom Tomašom i ustaškim vodnikom Tomincem 
nalazila se između Tominčeve Drage, Glibodola i Mesića pokraj Lipice, druga 
se nalazila iznad sela Lipica, a treća je skupina bila iznad sela Letinca. Među 
njima nalazio se i Jole Bujanović, koji se ubrzo s jednom skupinom probio 
preko Kapele do Generalskog Stola i Zagreba. U okolici Krasna nalazio se i 
pukovnik Delko Bogdanić s 30 ljudi... Na području Korenice bilo je oko 130 
ustaša, koji su se zadržavali u okolici sela Čanak i Sertić Poljana. U jednom 
dokumentu spominje se da se u Velebitu nalazi nekoliko stotina ustaša s 
pukovnikom Jucom Rukavinom, a da je jedna skupina iz Ćorkove uvale pokraj 
Saborskog krenula prema Velebitu da bi uhvatila vezu s Rukavinom. U šumi 
iznad Korita pokraj Ličke Jesenice i Saborskog ostalo je još 15 ustaša koji, 
kako je izvješćivala Ozna, noću pljačkaju. Glavne križarske skupine na 
riječkom području nastale su od razbijenih jedinica OS NDH s područja Senja... 
Postoje različite procjene o ukupnom broju gerilaca u Lici neposredno nakon 
velikih ratnih operacija. U nekim dokumentima iz tog vremena spominje se 
3000 ustaša, a u drugima oko 1000 ustaša i 350 četnika. Bilo je ustaških 
skupina s po 30 ljudi. Procjena pak, iz 1948. govori da je "odmah nakon rata' 
na Velebitu 'zaostalo' oko 1200 ustaša" (citira dokumente Javnog tužilaštva za 
okrug Liku, dokumente sa savjetovanja Ozne za Hrvatsku i stavove ili podatke 
iz tekstova Miće Medića i Ante Vukića-Antike).? 

14. "Delko Bogdanić je nakon prvobitnog kaosa, demoralizacije, 
pljačkaških ispada i ubojstava među križarima, donekle povezao raspršene 
skupine (citira jedan dokument iz Hrvatskoga državnog arhiva i tekst M. 
Medića, o. c., str. 836). Stvorila se široka mreža suradnika, obavještajna služba, 
a opskrbili su se sa sanitetskom opremom, papirom, pisaćim strojevima i 
ostalim potrepštinama. Prikupljali su dobrovoljne priloge za šumu. Pojavile su 
se i 'jedinstvenije političke parole'. Aktivirali su dio naroda, a akcije su postale 
organiziranije. Takva organizacija osnovana je u Gospiću 1945. odmah nakon 
ulaska Jugoslavenske armije. Imala je 13 članova, mlađih ustaških časnika i 
djevojaka koje su pripadale ustaškoj mladeži. Njezina zadaća bila je moralno i 
materijalno pomagati ustaše na Velebitu. Uhićeni su 1946. Slična organizacija 


" Z. RADELIĆ, 2002, 356-357. 

osnovana je u Brušanima, Kaniži i Podoštri. Imala je 42 člana, uglavnom 
djevojke".? 

15. Nakon isticanja "protukomunističkog raspoloženja" u Lici, te da su 
"povodom amnestije. komunističkih vlasti križarske vođe održale u Lici 
posebnu konferenciju", a da se ne zna ni kad, ni gdje, ni tko joj je prisustvovao, 
Z. Radeljić je nastavio: "Uglavnom, konferencija je bila dio priprema križara 
pod vodstvom Delka Bogdanića za '"momenat' kada mi trebamo reći svoju riječ. 
Zanimljivo je da u pismu, koje je palo u ruke Ozni, Bogdanić povoljno 
ocjenjuje vanjsku političku situaciju. Stanje u Lici i sjevernoj Dalmaciji — 
navelo je vlasti da poduzmu novu, još veću akciju" (čišćenja terena od Otočca i 
Sinja do Knina, 1. rujna 1945.) 

16. "Skupina Delka Bogdanića, ustaškog pukovnika iz Ličkog Lešća 
pokraj Otočca, imala je 4 križara, a svi su bili ustaški zastavnici. Kao što je 
spomenuto, slovio je kao križarski vođa u Lici. Bio je povezan s ostalim 
skupinama, ali zbog svoje sigurnosti nije održavao šire kontakte i nije primao 
nikoga u svoju u skupinu. Nikud se nisu kretali, a smatrajući se vođom svih 
križara. sam nije vodio akcije. Štoviše, tvrdi se u Udbinom dokumentu, do 
likvidacije živio je 'bunkeriran', Prema svemu sudeći, bio je smješten u 
zemunici u blizini Kosinjskog Bakovca pokraj Perušića. S obzirom na težnju da 
poveže sve križare. njegova se skupina držala najopasnijom. Bio je u vezi s 
ustaškim bojnikom Jurkovićem, bivšim zapovjednikom 10. stajaćeg zdruga u 
Banjoj Luci, koji je s Velebita otišao u Trst. Jurković je imao zadaću da obiđe 
emigrantske logore i emigrante i da skupi što više ljudi koji bi išli na Velebit, 
ali i u druge dijelove Like i Bosnu. U 'ustaškim krugovima' upozoravao je da su 
križari slabo naoružani, da je njihov moral na niskom stupnju jer se osjećaju 
napušteni i da su u beznadnom stanju. Skupina je likvidirana 30. studenoga 
1945. u Kosinjskom Bukovcu pokraj Gospića. Prema nekim tvrdnjama, 
Bogdanić je pri opkoljavanju izvršio samoubojstvo, a njegovo su tijelo prevezli 
u Gospić na identifikaciju i da ga pokažu narodu. Tri je dana tijelo bilo izloženo 
na ulici. Novine su javile da su uz Bogdanića ubijeni "njegovi suradnici Milan 
Frković, Tomaš, 'Cima' i još oko 40 bandita, s kojima je rukovodio Bogdanić". 
Pretpostavljam da ova trojica nisu stradali u istoj akciji kad i Bogdanić. 
Vjerojatno je bila riječ o operaciji širih razmjera" (citirao je dokument iz 
Hrvatskoga državnog arhiva "Banditizam — Gospić"; navedeni tekst M. Medića; 
tekst Alekse Vojinovića iz Starta od 30. lipnja 1984. "Kako se razvijala naša 


“ Z. RADELIĆ. 2002. 360. 
" Z. RADELIĆ. 2002. 361. 

služba sigurnosti"; tekst J Grbelje "Partija i križari" u Vili Velebita od 19. 
ožujka 1996. i još nekoliko izvora — tekstova i knjiga). 

17. "Skupina Milana Frkovića, ustaškog zastavnika iz Ličkog Novog 
pokraj Gospića... djelovala je na srednjem dijelu Velebita, napose oko Brušana, 
Kamenjara, Ličkog Novog, Oštre, Podoštre i Trnovca, a područje njezina 
djelovanja odredio je pukovnik Delko Bogdanić (citirao je A. Vukića-Antiku: 
"Velebitski vukovi", str. 3), 

18. "Skupina Ivana Nikšića... U dokumentima se spominje da Nikšić nije 
odobravao taktiku Delka Bogdanića, ali ne spominje se o čemu je riječ. Može 
se pretpostaviti da su različiti pogledi proizlazili iz prethodne tvrdnje o 
Nikšićevoj beskompromisnosti te iz činjenice da Bogdanićeva uža skupina, 
dakle oni koji su se nalazili u njegovoj neposrednoj blizini i boravili s njim u 
istom skloništu, nije izvela nijednu akciju..." 

19. "Skupina Franje Šojata Moke, ustaše iz Krivog Puta iznad Senja... 
Bili su povezani s pukovnikom Delkom Bogdanićem. Nisu sudjelovali u 
akcijama. Vlast ih je privoljela na predaju u listopadu 1946. Šojat, kao i većina 
ostalih, pušten je na slobodu". 

Poenta je na — tvrdnji da je D. Bogdanić figurirao kao vođa (a nije 
poduzimao ništa!), te da je izvršio — samoubojstvo. 


"Općepoznate" kontradikcije 


Analize svake od "činjenica" ili navoda — potvrđuju: 

1. D. Bogdanić i ostali koji se s njim spominju (Boban, Luburić, Sudar) 
nisu, nakon svibnja 1945., uopće kontaktirali, nisu se dogovarali, niti su 
"raspolagali s jakim snagama", a njihovo tretiranje kao "ustaškog vrha" u 
domovini samo je Oznin/Udbin propagandni potez kako bi njihovi obožavatelji, 
pa i ostali Hrvati, manje žalili kad budu likvidirani (jer "zajedno su "teži" na 
zločinu"). Dokument o Bogdanićevim namjerama otkad je završio u zemunici — 
ne postoji! 

2, Nikad D. Bogdanić nije kontaktirao s emigracijom! 

3. Bogdanić nije vodio otpor u Lici, niti je ikad imao više od još trojice u 
zemunici. 


5 Z. RADELIĆ, 2002. 382. 
*% 7, RADELIĆ, 2002, 389. 
" Z. RADELIĆ, 2002, 391. 
* Z. RADELIĆ. 2002. 392. 

SI. 2. Delko Ilije Bogdanić, 
ustaški prič. dopukovnik, na 
svadbi —Ankice_i Vinka 
Cibić, u Gospiću 13. veljače 
1944. Rodio se 1910. u 
Ličkom Lešću (kod Otočca), 
poginuo 30. — studenoga 
1945. pod Velebitom, na 
zemlji Butinki u vrh sela 
Bakovac G. Kosinjski. 


4. Jedino je istina da je D. Bogdanić bio na Velebitu, ali ne s 


imenovanima. 


5. Udbaš P. V. potvrđuje da i D. Bogdanić "ne zna uspostaviti vezu s 


inozemstvom" (hrvatskom emigracijom). 


6. To je istinito o D. Bogdaniću, ali je i tu izostavljeno da je bio "pričuvni 


pukovnik". 


7. Nitko od ubačenih emigranata nikad nije našao D. Bogdanića, niti bilo 


kako s njim kontaktirao. 
8. Istinito: to je on! 


J. Grbelja: Velebitska sudbina pričuvnog pukovnika NDH... Senj. zb. 29, 209-240 (2002) 


9. Dokument o tome nikad nije objavljen, niti postoji: Oznino/Udbino 
tumačenje, prepisivanjem, postalo je "općepoznata činjenica", a znanstvenici su 
dužni provjeravati i takve "činjenice" (tvrdnje). 

10. Pismo Jole Bujanovića Nikoli Mandiću ne potvrđuje ono što se 
navodi da je činio D. Bogdanić, niti je to moglo potvrditi, jer D. Bogdanić 23. 
travnja 1945. nije bio u zemunici, niti je o "pripremama za gerilski rat i na 
Velebitu" ostao kakav pisani Bogdanićev trag, čak ni ostalih njegovih 
suradnika. 

11. Ničim se ne potkrjepljuje činjenica da su D. Bogdanić i S. Hajdinović 
"organizirali otpor" u Hrvatskoj i počeli "stvarati križarske skupine", i to kad 
više nije bilo "ni organiziranog ni sustavnog rada". 

12. Vidi ovdje točku 10: ponovljena neistina može glasiti kao istina! 

13. Je li u Lici bilo "nekoliko tisuća raspršenih vojnika po većim ili 
manjim skupinama", zatim "3000 ustaša“, pa "1000 ustaša i 350 četnika", "oko 
1200 ustaša" ili, kako se navodi u Udbinu elaboratu, svega "244 pripadnika 
ustaških i domobranskih ratnih formacija i 63 četnika"? 

14. D. Bogdanić nije "povezao raspršene skupine", nije stvarao 
"jedinstvenije političke parole", nije sudjelovao u organiziranju naroda u 
Gospiću, Brušanima, Kaniži i Podoštri radi materijalnog i moralnog pomaganja 
— "bande u šumama". 

15. D. Bogdanić nije prisustvovao nikakvoj "posebnoj konferenciji" u 
Lici, nije govorio o "momentu" kada bi križari "trebali reći svoju riječ", nije 
"povoljno ocijenio vanjsku političku situaciju", koju je tada narodna vlast 
(partija) nazivala reakcionarnom, i to jednostavno zato što "povodom 
amnestije" križara iz rujna 1945. D. Bogdanić, prema navodu iz Udbina 
elaborata o ličkim odmetničkim grupama, nije kontaktirao ni s kim, niti je koga 
primao u svoju zemunicu. 

16. Priznaje se, eto, da je skupina D. Bogdanića "imala 4 križara", da on 
"nije održavao šire kontakte i nije nikoga primao u svoju užu skupinu", a čak 
"nikud se nisu kretali", niti je on sam "vodio akcije". Njegova skupina ipak je 
tretirana “najopasnijom" (po čemu?!) i likvidirana je 30. studenoga 1945., dakle 
s prvim snijegom. Ostale skupine djelovale su još pet godina — do 1950. — pa je 
pitanje tko im je bio vođa. I ovdje se, dakako, spominje da je D. Bogdanić 
"izvršio samoubojstvo", te da je s njim ubijeno "još oko 40 bandita, s kojima je 
rukovodio" (izgleda da je bilo u modi dodavanje nula !) . 

17. Nema dokaza, osim teksta Ante Vukića-Antike, da je Bogdanić 
odredio "područje djelovanja" skupine Milana Frkovića, koja je likvidirana iste 
jeseni. 

18. Čak ni 1. Nikšić “nije odobravao taktiku Delku Bogdanića", jer 
Delkova skupina "nije izvela nijednu akciju". 

19. Ni ustaše iz Krivog Puta (iznad Senja), koji su, navodno, bili 
povezani s Bogdanićem, "nisu sudjelovali u akcijama". 

Sada, nakon analize onih devetnaest teško optužujućih činjenica, 
uglavnom "labavih", "vodenastih", "kontradiktornih", "smušenih", ali uporno 
nabrajanih do statusa "općepoznatosti" i "neosporivosti", treba se upitati: je li 
dužnost znanstvenika nabrajati (baš sve) ili podvrgnuti znanstvenim kriterijima 
upravo sve, pa i dosad "općepoznato", "općeprihvaćeno", "odozgo" nametano i 
prilagođavano političkom trenutku? 


Odmetnici-križari i Crkva 


Novinar i publicist Aleksa Vojinović u Startovu podlistku "Kako se 
razvijala naša Služba sigurnosti" dvaput je spomenuo Delka Bogdanića. 

1. "Raspršene grupice osvanjuju na cjelokupnom području Hrvatske, u 
nešto većoj koncentraciji na području Karlovca, Like i sjeverne Dalmacije. Po 
svemu sudeći, najopasnija je bila grupacija pod vodstvom Delka Bogdanića, 
koji se skoro s cijelom svojom ustaškom satnijom zadržao na terenu Like" 
(Start, 30. 6. 1984.). 

2. Uhvaćeni ustaški pukovnik Erih Lisak izjavio je na saslušanju 
istražiteljima Ozne: "Zanimalo me raspoloženje pučanstva i u kakvom obliku 
dopiru do njega vijesti o tome. Koliko se sjećam, odgovorio mi je (tj. nadbiskup 
Stepinac) da su ljudi raspoloženi već prema svom ranijem političkom uvjerenju. 
Pitao sam ga nakon toga da li što znade o akcijama Bobana, Luburića i Delka 
Bogdanića. Za njih se naime vani priča da su vrlo aktivni, a da njihove snage 
djeluju u okolici Zagreba, te bi se vjerojatno o tome u Zagrebu moralo nešto 
konkretno znati. Dodao sam, da bi se prema pričanju, Boban nalazio u području 
sjeverno od Save, Luburić negdje u Bosni, odnosno u Hercegovini, a Delko 
Bogdanić u Lici. Ovaj potonji, kako se čuje, raspolagao bi s najviše ljudi (točno — 
0p.). Na to moje izlaganje Šalić (nadbiskupov tajnik — op.) mi je odgovorio da se 
tako možda i priča, ali o akcijama u neposrednoj blizini Zagreba nije mu poznato. 
Uostalom, vijesti kako se koja čuje dosta su kontradiktorne..." (Start, 30. 6. 1984.). 

Poenta je na — jačini ličkih križara i na povezivanju križara s Crkvom. 

Podatci ili činjenice o Delku Bogdaniću potječu iz Oznine/Udbine 
"kuhinje" te u onome bitnome — nisu istinite, nego tendenciozne, čak i lažne: 
Udba je demantirala Oznu, svoju prethodnicu. 


2 A. VOJINOVIĆ, Start, 19. 5.— 14.7. 1984. 

Matični list 


Broj I 

Sl. 3. Matični list Bogdanić Ilije Delka s podatcima o životopisu i odličjima koja je 
primio za primjerenu hrabrost u borbi s partizanima 1943. Hrvatski državni arhiv, 
Zagreb 


"Matični list“ bez pečata 


Podatci o D. Bogdaniću iz Matičnog lista, "ovjerenog", navodno, 28. 
ožujka 1944. u Zagrebu, bez potpisa i pečata, glase da je on pričuvni ustaški 
dopukovnik, rođen 2. VIII. 1910. u Ličkom Lešću, općina Sinac, kotar Otočac, 
rimokatolik, hrvatske narodnosti; da je prisegu Poglavniku položio 1932. u 
vrijeme Ličkog ustanka, da je 1931. i do 30. IV. 1932. bio u jugoslavenskoj 
vojsci (u Konjaničkoj školi u Zemunu); da je završio četiri razreda pučke škole 
u Lešću, četiri razreda gimnazije u Senju i srednju trgovačku školu u Karlovcu; 
da ima vojne isprave Škole pričuvnih konjaničkih častnika u Zemunu; da su mu 

roditelji Ilija Bogdanić i Magdalena rođena Prpić; da je 29. X. 1939. vjenčan u 
Otočcu s Anđelkom rođenom Zdunić, kćeri Martina i Marije, s kojom je 20. 
VII. 1940. dobio kćer Magdu; da je odlikovan željeznim trolistom IV. stupnja s 
hrastovim grančicama (V.M.O.P. 24/43, str. 3886), Željeznim trolistom III. 
stupnja s hrastovim grančicama (V.M.O.P. 27/43, str. 1102), i Velikom 
srebrnom Poglavnikovom kolajnom za hrabrost (V.M.O.P. br. 27/43, str. 1103). 
Dalje su navedena unapređenja u činove te je Delko Bogdanić od 17. XII. 1933. 
potporučnik, od 19. VIII. 1942. satnik (Službeni viestnik ustaške vojnice br. 
8/42, str. 223), od 28. X. 1942. bojnik (Služb. viestnik...12/42, str. 320) i od 13. 
VI. 1943. dopukovnik (V.U.V. br. 1650/43). 

U 1941. i 1942. nekoliko je puta bolovao od katara želuca. 

"Udjelbe službovanja" bile su mu sljedeće: od 1. VIII. 1931. do 30. IV. 
1932. "udieljen" je Đačkom eskadronu Konjaničke škole u Zemunu kao đak; 
od 1. V. 1932. do 1. VII. 1933. bio je u građanstvu (civil); od 2. VII. 1933. do 
1. IX. 1933. "udieljen" je 3. konjaničkom puku u Subotici kao zapovjednik 
voda; od 2. IX. 1933. do 15. HI. 1941. bio je u građanstvu (civil); od 16. III. 
1941. do 1. VIII. 1941. "udieljen" je Pomoćnom ustaškom odredu u Otočcu kao 
zapovjednik: od 2. VIII. 1941. do 20. IV. 1942. "udieljen" je II/1 pukovniji 
Crne legije (isparana je rubrika položaja); od 21. IV. 1942. do 27. VIII. 1942. 
Doknadnoj bojni, IV. stajaći sdrug i 33. ustaškoj bojni. 

Na posebnoj stranici pisaćim je strojem dodano da je D. Bogdanić 
odlikovan Vojničkim redom željeznog trolista IV. stupnja s hrastovim 
grančicama ("Vjestnik O.P." su. 1934/44/ isparano, te se vidi jedino brojka 
5). Vojničkim redom željeznog trolista III. stupnja odlikovan je (isparano, te 
se vidi V.O.P. 42/44, str. 2444). 

Opet na posebnoj stranici je Odredba o promaknuću iz Poglavnikova 
ureda, kojom je 3. kolovoza 1942. Delko Bogdanić promaknut u čin 
"pričuvnoga ustaškog pukovnika u Ustaškoj vojnici". Odredba je vrlo 
oštećena i restaurirana. 

U rubrici "22. Opazka" navedeno je da je D. Bogdanić bio zatvaran 
1932. ("za ustaške afere"), 1937. ("isto tako") i 1940. ("posljednji put", u 
Senju, "s pokojnim krilnikom Jurom Francetićem"), te da je primljen "u 
stališ Častničkog zbora PTS-a" (Vjestnik O.P., str. 430/44). 

Tome je pridodan list Udjelbe službovanja u kojem je navedeno da je 
D. Bogdanić od 28. VIII. 1942. do 14. X. 1942. "udieljen" IV. stajaćem 
sdrugu; od 15. X. 1942. do 15. III. 1943."udieljen" je II. lovačkoj bojni i 34. 
ustaškoj bojni; od 16. III. 1943, stajaćem sdrugu kao zapovjednik. 

Na svim tim listovima "Matičnog lista" iz 1944. nigdje nema nikakva 
potpisa ni pečata, a restauriranjem su podosta "krpani",*“ te bi sve 
zahtijevalo iscrpniju provjeru u ondašnjim službenim listovima, osobito zato 
što je D. Bogdanić bio "pričuvni častnik" (dopukovnik i pukovnik), te što su 
slični formulari nađeni nakon rata i mogli su biti popunjavani u — poratnom 
razdoblju. 

Poenta je na — "pričuvnom statusu", te na tvrdnji da je D. Bogdanić 
1932. sudjelovao u "ustaškom ustanku" na Velebitu, a u isto vrijeme bio na 
vojnom školovanju u Zemunu 1932., zatim unaprijeđen u potporučnika 
(1933.) i bio "udieljen" 3. konjaničkom puku u Subotici kao zapovjednik 
voda (1933.): 

Takve oprečnosti u tim godinama nisu mogle biti ni slučajne, kamoli 
redovite, i to u kraljevoj vojsci uz onako revnu i odanu Državnu zaštitu, 
žandarmeriju i oficirski kadar, koji su progonili i antirežimske pomisli i 
primisli, nekmoli ustanike—ustaše. 


Autentični zapisi kontraobavještajca 


Nakon svega dosad iznesenog tragali smo za milicijskim, Ozninim, 
Udbinim, javnotužilačkim i ostalim časopisima u kojima je o banditsko- 
odmetničko-križarskom skrivanju ili djelovanju na Velebitu pisano 1945. — 
1990. godine,*' te evo iz njih glavnih tvrdnja ili misli. 


% “Matični list" Delka Bogdanića, pohranjen u HDA-u, Zagreb. restauriran je poput još 
mnogih listova, dokumenata i knjiga. 

"To su časopisi i listovi: Narodna milicija, 13. maj, Priručnik. Vjesnik. Borba, Narodni 
list, koje i citiraju različiti autori. Evo naših otkrića: Narodni list u Radelićevoj knjizi, 2002, 382, 
bilj. 688, a spomenut je broj od 6. 12. 1945., u kojem je objavljen tekst "Ubijen je zloglasni 
ustaški 'pukovnik' Delko Bogdanić", odnosi se na zagrebački Narodni list, jer zadarski Narodni 
list, koji je poznatiji (dugotrajniji). nije 1945.-1948. uopće izlazio. U Vjesniku od 6. prosinca 
1945. objavljena je informacija "Uhvaćen ustaški bandit Delko Bogdanić", a u njoj se kaže: "Dne 
30. studenog jedinice narodne obrane opkolile su na Velebitu jazbinu zloglasnog ustaškog 
pukovnika Delka Bogdanića. On je poznat kao najveći krvnik i organizator pokolja u Lici i 
Bosni. Posljednjih dana 'NDH' bio je za naročite ustaške zasluge imenovan za 'generala'. On je 
predvodio akciju i učestvovao u pokolju u Otočcu, rukovodio mnogim ustaškim akcijama po 
Bosni i Lici. Poznato je da je Delko Bogdanić od nekih fašističkih elemenata smatran kao 
najpouzdanije lice Pavelića, koje je ostalo u zemlji. Prema tome on je pokušao organizirati 
banditske grupe u borbi protiv tekovina narodno-oslobodilačke borbe. Međutim u akcijama koje 
su vršile jedinice narodne obrane likvidirani su sa Delkom Bogdanićem i Milan Frković, Tomaš 
'Cima', a s njima i još oko 40 ustaških bandita, s kojima je rukovodio Delko Bogdanić". On s tim 
"banditima“ nije rukovodio, nisu ubijeni kad i on. niti je Frković ubijen s njim, a ima i drugih 
izmišljotina i preuveličavanja u toj informaciji. Što se tiče ostalih listova-časopisa, treba reći da 
su im najčešći citati: "neki drug" (izjavio). "neki (ili jedan) dokument“, "dojavljeno je", "pričalo 


229 


J. Grbelja: Velebitska sudbina pričuvnog pukovnika NDH... Senj. zb. 29, 209-240 (2002) 


Goran Vuković je 1967. u povodu 20-godišnjice "jedne od najznačajnijih 
akcija naše Uprave državne bezbjednosti — da onemogući zavjeru ustaških 
ratnih zlikovaca", u feljtonu "Obmana"* te iste godine (1967.), kao partizanski 
kontraobavještajac, iscrpno opisao sve što se od 19. srpnja 1947. dogodilo Anti 
Vrbanu i još 195-orici emigranata ubačenih u tadašnju Jugoslaviju, uglavnom 
na Papuk, Psunj i Babju goru, te što su ti emigranti čuli i mislili o "križarima" 
koji su 1945. ostali u zemlji, a među kojima je bio i Delko Bogdanić. 

Pod međunaslovom "Gdje su 'križari'?", G. Vuković je, među ostalim, 
naveo da su se križari, obično noću, "spuštali u sela najbliža šumama", te "od 
seljaka tražili, a najčešće otimali hranu, odjeću i novac. Otimali su i oružje. 
Preko svojih jataka doznavali su za pojedine antifašiste. Nije bio rijedak slučaj 
da takve i ubiju. Bilo je i ozbiljnijih napada. Tako je u Lici, po zlu poznata 
grupa Jose Sertića dočekala kamion s mornarima i na njih otvorila vatru. 
Iznenađeni mornari većinom su poginuli..." 

Poenta je na — teroru! 

Vuković je dalje naveo: "Organi sigurnosti, jedinice KNOJ-a i milicija 
ulagali su velike napore da zemlju što prije oslobode toga zla. Među 
odmetnicima, a još više u tzv. 'bunkerima', bilo je i onih koji su se iz straha 
odmetnuli. Znajući to, naše su ih vlasti pozvale da se vrate kućama, 
garantirajući, ukoliko se nisu teže ogriješili, da im se ne će ništa dogoditi. 
Ostale se također pozivalo na predaju s napomenom, da će sudovi ocijeniti 
njihove prestupe i prema njima postupiti“. 

Poenta je na — zlu od kojeg se trebalo osloboditi, i to mirnim, sudskim 
putem! 

G. Vuković je zatim spomenuo "njemačko-ustaški plan da se u slučaju 
njihovog poraza nastavi s oružanim otporom u okupiranim zemljama"; da su za 
taj nastavak oružanog otpora "odabrani podesni oficiri, koje se na specijalnim 
tečajevima obučavalo u vršenju diverzija, prikupljanju špijunskih podataka, 
stvaranju grupica otpora i rada s radiostanicama"; te da su za njihovu opskrbu i 
izrađena "podzemna skladišta u koja je spremljen eksploziv, oružje, suha hrana, 
odjeća i drugo...", odnosno da je među takvima bilo i nekoliko odmetnika "koji 
su prošli takve tečajeve" (specijalne diverzantsko-saboterske). 

Poenta je na — planu, organizaciji, unaprijed smišljenom zlu. 

Spomenuo je zatim "neke od mnogobrojnih odmetničkih grupa koje su 
uništene 1945. — 1946. godine": 


se", "prema saznanju" itd.. ili autori citiraju jedan drugoga umnožavajući "općepoznatost", 
preuveličavajući svoje junaštvo i Bogdanićev vojni status ili zločin. Ni u jednome od njih ne 
spominje se Bogdanićevo samoubojstvo, nego ubojstvo ili da je uhvaćen i likvidiran. 

“G. VUKOVIĆ. Priručnik. 1. 1967. 93. i dalje. 

1) "Tako su odmah nakon završetka rata drugovi u Lici uništili veću 
grupu predvođenu poznatim ustaškim pukovnikom Delkom Bogdanićem". 

2) "Mnogo truda i vještine uložili su drugovi za uništenje već spomenute 
Sertićeve grupe, koja se kretala na mnogo širem području, prelazeći povremeno 
čak i u Slavoniju..." 

3. "Na međi Dalmacije i Bosne operirala je tzv. Dadićeva grupa. Grupa 
se odlikovala lukavstvom krijući se vješto na području punom špilja i rupčaga" 
itd. 

Nabrojao je i grupe između Save i Drave, iz Zagorja, Podravine, 
Moslavine, s Papuka, Psunja i Babje gore, koje su također haračile i bile 
"narodno zlo". 

Poenta je na — veličini, rasprostranjenosti, lukavosti i bezobzirnosti 
odmetnika! 

Odmah zatim, završavajući dio feljtona o "križarima" (odmetnicima), G. 
Vuković je istaknuo: "Pojedini odmetnici, koji su uspjeli da se prebace u 
Austriju, da bi sebi među emigrantima podigli cijenu, preuveličavali su kako 
brojno stanje 'križara' u zemlji, tako i njihove podvige. Oni snalažljiviji su po 
potrebi izmišljali i čitave grupe. Iz njihova pričanja proizlazilo je da su 'križari' 
u zemlji jako i dobro organizirana snaga a ne niz nepovezanih skupina 
dešperatera i kriminalaca. Strana štampa primala je te priče za gotovu stvar, 
objavljujući ih u nekim listovima. Osobito su u tome bili revni emigrantski 
listovi 'Croatia', 'Danica', Plamen' i sl." 

Poenta je na — izmišljanju i preuveličavanju "odmetničkih snaga". 

Takva "izmišljanja" i "preuveličavanja“, prema Vukovićevu tekstu, ali i 
ostalih autora, širili su uhapšeni ustaški bojnik Ante Vrban, ustaški pukovnik i 
šef Redarstva NDH Erih Lisak, general — zapovjednik Pavelićeva tjelesnog 
sdruga Ante Moškov, ustaški satnik Boranić i ostali koji su u zemlju ubacivani 
od veljače i proljeća 1946., sve dok Udba nije pohvatala svih 196 ubačenih 
emigranata, pa tek 12. srpnja 1948. dopustila da to bude objavljeno u javnim 
medijima. 

Tko je znanstvenije navikao vrjednovati dokumente, dokaze ili sjećanja, 
uočit će u Vukovićevu tekstu nekoliko poratnih "ideologijskih bisera" 
(potreba): povezati potvrđene zločince s onima za koje ne postoji "tvrda" 
dokumentacija (izjednačiti ih), preuveličati pojedinog zločinca i s njim povezati 
zločine u cjelini (ne pojedinačne), pobijediti "narodno zlo", te omalovažiti čak i 
"priče" o snazi odmetnika. 


* Vukovićevi citati: Obmana, Priručnik, 1. 1967. 96-97, 

Rat poslije rata 


Mićo Medić je u "Priručniku" 1984. objavio svoj poznati — (vrlo često 
citirani) tekst "Partizanska obavještajna služba u Lici za vrijeme 
narodnooslobodilačkog rata",* te u dijelu pod naslovom "Rat poslije rata" 
naveo kako se Ozna u Lici potkraj rata "suočavala s neprijateljskim planovima, 
sračunatim na dugotrajno vođenje gerilskog rata", da je s tim ciljem u Gospić 
stigla "posebna diverzantska jedinica pod nazivom 'Jagdkomando', koju je 
vodio Karlo Rieger. On se u Gospiću predstavio kao ustaški poručnik pod 
imenom Franjo Barišić. Riegera je kasnije zamijenio Anton Codeli, alias Cerić. 
Ozni nisu promakli 'izleti' nekih visokih ustaških funkcionara koji su obilazili 
dijelove Velebita oko Kosinjskog Bakovca i Crnog Dabra, gdje su kamionima 
odvlačili oružje i opremu za buduću gerilu. U pripremanju gerilskog rata 
ustaški župan pop Jole Bujanović imao je najveći oslonac u ustaškom 
pukovniku Delku Bogdaniću i sličnima... Nakon poraza ustaša i oslobođenjem 
Like, u njoj su ostale brojne neprijateljske snage. Sklonile su se u šumu, a neki 
od njih namjeravali su nastaviti gerilski rat. Među takvima su bili ustaški 
pukovnik Bogdanić i drugi, te četnička grupa braće Marić. Njemački, ustaški i 
četnički planovi u pogledu oganizacije trajnije gerile ostali su neostvareni. Bili 
su svojevrstan 'račun bez krčmara'. Nedostajala im je 'sitnica' — podrška 
stanovništva i ciljevi koji bi tu podršku osigurali... U danima oslobođenja Like 
raspršila se i Codelijeva grupa, a on je zatim uhvaćen kod Senja. Codeli i 
njegovi ljudi dali su Ozni dragocjene podatke o njihovim tajnim bazama, 
punktovima, agentima i planovima... 

Poslije ljeta 1945. na Velebitu i u drugim ličkim šumama ostalo je 
nekoliko stotina ustaško-četničkih odmetnika, svrstanih u više grupa. Za organe 
Ozne, Knoja i milicije rat na području Like potrajao je još nekoliko godina 
poslije stvarnog i službenog završetka Drugoga svjetskog rata... 

Poenta je na — suočavanju "s neprijateljskim planovima", na isticanju D. 
Bogdanića među vođama gerile i na "receptu" što ga je opisao G. Vuković — 
čak sedamnaest godina prije M. Medića, a koji smo već analizirali. 


Diverzantske jedinice 


Nikola Brezović Prebeg, nosilac "Partizanske spomenice 1941.", rezervni 
potpukovnik JNA i član KPJ od 15. siječnja 1941., objavio je uoči svoje smrti u 
"Priručniku" 1/1986. tekst pod naslovom "Ozna u borbi protiv pokušaja 


“M. MEDIĆ. Priručnik. 3. 1984. 257-266. 


t2 
1 
mh 


J. Grbelja: Velebitska sudbina pričuvnog pukovnika NDH... Senj. zb. 29, 209-240 (2002) 


Nijemaca i ustaša da organiziraju diverzantske jedinice za terorističku 
djelatnost nakon njihova povlačenja iz Jugoslavije", zapravo tekst "o 
pripremama 'Jagdkomanda' Karlovac i Karlovačke 'pozadinske S-grupe' 
"Ustaške obrane' za nastavljanje borbe nakon povlačenja Nijemaca i ustaša i 
podzemna skladišta oružja, opreme i hrane na području Žumberačkog i 
Samoborskog gorja između Karlovca i Duge Rese".* U tom je tekstu. N. 
Brezović Prebeg naveo: 

"Pod nazivom 'Ustaška obrana' ustaše osnivaju organizaciju sličnu 
Skorzenyjevoj. Bilo je to u skladu i s jednom naredbom RSHA iz kasnog ljeta 
1944. godine, prema kojoj su njemačke sigurnosne ustanove prilikom 
povlačenja trebale za sobom ostaviti domorodačke grupe otpora koje bi stupile 
u akciju, kada Nijemci počnu novu ofenzivu protiv oslobođenog jugoistoka. 
Ove jedinice do jačine bojni, sastavljene od ustaša, trebale su imati njemačke 
organe za vezu i obuku. Neke su Jagdkommande i bile sastavljene od 
mješovitog ljudstva. Radi provođenja diverzantskih zadataka 'Ustaška obrana! 
je podijelila teritorij NDH na devet područja nazvanih 'S-sektorima'. Na 
svakom 'S-sektoru', kako je izjavio Ljubo Miloš na saslušanju u Ozni, 
predviđeno je formiranje jedne 'pozadinske grupe' 'Ustaške obrane'. Predviđeno 
je da bi centar svih pozadinskih grupa bio u brdima kod Kotor Varoša u blizini 
Banjaluke. Za organiziranje 'pozadinskih grupa' i u slučaju potrebe za 
zapovjednika pozadinske borbe bio je određen Maks Luburić. On bi se sa 
Stožerom nalazio kod Kotor Varoša u Centru. Za svaku 'pozadinsku grupu' 
predviđena je radiostanica za vezu sa Centrom u zemlji. Jedan Centar formirao 
bi se u Njemačkoj kao glavni naredbodavac za rad i djelatnost Centra u zemlji. 
Centrom u Njemačkoj rukovodio bi SS-poručnik Bauman. On bi bio u vezi sa 
svakom 'pozadinskom grupom' i Centrom u zemlji..." 

Poenta je na — diverzijama nakon rata, i to po naredbi nacista, odnosno 
njihovih specijalaca za diverzije i sabotaže! 

Nakon toga N. Brezović Prebeg opisao je formiranje i djelovanje 
"Jagdkomanda" Karlovac (uniforme, zemunice, kretanje, sastav — među njima 
bio je i "jedan ustaša, Srbin, iz kotara Slunj, koji se, kako u svom 
neobjavljenom rukopisu o ovom događaju piše Petar Zinaić, tamo krio. Tada je 
kao ustaša za učinjena krivična djela suđen na dvije godine zatvora..."), te kako 
je na području Draganića, Samobora, Duge Rese, Krašića, Gornje Kupčine i 
Jastrebarskog" prekinut pokušaj da se nastavi teror i ubojstva". 


* N. BREZOVIĆ PREBEG, Priručnik, 1, 1986. 88-96. U tekstu se služio dokumentima 
Arhiva RSUP-a SR Hrvatske, Sjećanja "nekih učesnika u događajima" i vlastita sjećanja. 

Poenta je na — požrtvovnosti Ozne! 

O povezanosti takvih "njemačko-ustaških diverzanata i sabotera" 
odnosno "nekih" terorista, s ljudima iz zemunica i skloništa na Velebitu (u Lici) 
nema ni riječi. 


Partizanski obavještajci 


Đuro Đ. Rebić je u časopisu 13. maj (Beograd, 1974), uz 30. godišnjicu 
stvaranja Službe sigurnosti, objavio tekst "Stvaranje i razvoj partizanske 
obaveštajne službe i (Karlovačko-kordunska, lička i žumberačko-pokupska 
regija)", u kojemu je obradio partizanske obavještajne i vojno-pozadinske 
ustanove na području Korduna, Like, Žumberka i Pokuplja, zatim punktove 
neprijateljskih obavještajnih službi usmjerenih protiv NOP-a Korduna, Like i 
Žumberka, te  diverzantsko-terorističku djelatnost obavještajnih službi 
neprijatelja. Naveo je. među ostalim, ono što i Nikola Brezović Prebeg: 

"Postojala je prisna veza između Jagdverbanda u Zagrebu i štaba tzv. 
'ustaške obrane' — slične organizacije koju su formirale ustaše pod komandom 
ratnog zločinca Maksa Luburića. Obrazovane su i zajedničke diverzantske 
grupe. Ustaška obrana imala je na teritoriju svoje države devet sektora za 
provođenje diverzantskih akcija protiv NOP-a...", s tim što je "sektor za Liku" 
bio "pod rukovodstvom zločinca Delka Bogdanića (likvidiran poslije rata kao 
vođa križara)". 

Poenta je na — vođi D. Bogdaniću, zločincu, iako ga nitko nikad nije 
službeno proglasio zločincem. 

Đuro Đ. Rebić zatim je opisao gospićki "Jagdkomando", diverzantsko- 
sabotersku jedinicu koju je formirao Karl Rieger (N. Brezović Prebeg spominje 
"Riegera" i "Riedera"), ističući da je Rieger stigao u Gospić "sa 20 kamiona 
materijala, među kojim je bilo lakog automatskog naoružanja, municije svih 
vrsta, eksploziva, sanitetskog materijala, cigareta, hrane, odjeće, anglo- 
američkog i ruskog podrijetla, konzervi i dr.", što je raspoređeno po 
"zamišljenim punktovima i tajnim skladištima". Slijedi njegova konstatacija: 
"Gospićka Jagdkomando oslanjala se na ustaške jedinice poznatih zločinaca D. 
Bogdanića i J. Rukavine, koji su imali nalog da Riegleru pruže svaku pomoć 
koju on bude zahtijevao. Oni su to i činili, omogućujući mu čak da saslušava 
zarobljene partizane...“ 

Poenta je na — Bogdanićevu zločinu! A dokaz? 

Opisano je zatim kako je "Jagdkomando" Gospić "počinila velike zločine 
po Lici, naročito u kasnijem periodu (1944./1945.) kada je na, mjesto Rieglera, 


** D.D. REBIĆ. 13. maj. 2.3. 4, 1974, 12-24, 84-89, i 29-43. 

koji se kompromitirao suviše otvorenom suradnjom sa četnicima, došao 
poručnik Antun Codeli, folksdojčer rodom iz Ljubljane", koji je "uhvaćen kod 
Senja", te su on i njegovi suradnici "dali POC-u za Liku dragocjene podatke o 
tajnim bazama, punktovima, agentima i planovima". 

Poenta je na — Rieglerovoj "otvorenoj suradnji sa četnicima", a ne na 
"oslanjanju na ustaške jedinice" i Delka Bogdanića. 

Opisano je zatim kako su kordunski partizanski obavještajci otkrili pet 
tajnih skladišta "Jagdkomanda" iz Karlovca, u kojima je "bio smješten 
eksploziv, municija, oružje, hrana, koju su sačinjavali dvopek, konzerve, 
čokolada, cigarete, plastit, ručne bombe, protiv-tenkovske i nagazne mine...", a 
sve je bilo pod komandom gestapovca Koppela, odnosno Konrada Klossera" 
(pseudonim). Rebićev tekst završava kratkim opisom biografija 27 članova 
Ozne/Udbe koji su "bili nepobijeđeni", odnosno poginuli u borbi protiv 
diverzantsko-saboterske "Jagdkomando". 

Poenta je na — porazu "izobilja" i pobjedi "narodnih boraca". 

Ponovljena je, dakle ista "ideologijska formula" poratnih razračunavanja 
na Velebitu u Lici) i susjednim područjima, formula velikog zla" ustaških 
zločina), požrtvovnosti (junaštva Ozne i pobjede "nad šačicom izdajnika" ili 
"okupatorovih slugana", najčešće bez navoda dokumenata, s napomenama da je 
riječ o sjećanjima nekih učesnika u akciji", "nekih ljudi", "nekih članova 
rodbine" te odmetnika, izjavama iz "nekih pisama", "nekih zarobljenih 
dokumenata" itd. 

Može li se tako pisati povijest o jednome krvavom i neljudskom 
vremenu? 


Komunisti i legenda 


Treba li, osim toga, uzeti u obzir dokumente Komunističke partije i Skoja 
Like iz 1945. i nailazećih godina, koji su "svježi", aktualni, neposredni, iskreni. 
Evo što je, primjerice, da ponovimo, partijska organizacija kotara Perušić 
izvijestila 1. prosinca 1450. o likvidiranju 32 ustaše: 

"Ovo pitanje postavilo se pred čitavu partijsku organizaciju kao 
najvažnije, a s naše strane svakodnevno se osvježava i pronalaze se načini za 
likvidaciju bande... Od gore navedene cifre u općini Kosinj su u zadnja tri dana 
likvidirana 23 bandita, od kojih se sedam predalo, a među kojima je i bivši 
zapovjednik ustaške satnije u Kosinju Joso Petranović Cima. U Kosinjskom 
Bakovcu ubijen je poznati ustaški organizator Delko Bogdanić, a u toku 
današnjeg dana predao se jedan iz Donjeg Kosinja. Raspoloženje masa u 
povodu pogibli Delka i ostalih većinom je dobro, dočim se kod familija 

poginulih i njihove rodbine zapazilo negodovanje: nisu učestvovali u 
manifestacijama oko proglašenja Jugoslavije..."“? 

Kotarski komitet KPH Gospića izvijestio je 14. prosinca 1945. ličko 
partijsko rukovodstvo, među ostalim, i o onome što je već navedeno: "Poslije 
smrti Delka Bogdanića kroz ova sela (Trnovac, Kaniža, Žabica, Ličko Novo...) 
provukla se propaganda da to nije Delko Bogdanić, da se on ne hvata tako lako, 
da je to samo strašenje naroda..."“* 

Poenta je na — ubojstvu D. Bogdanića (ne samoubojstvu) i na "strašenju 
naroda". 

Upravo tim činom (nejasnoćom) u narodu je počelo stvaranje legende o 
D. Bogdaniću i još trojici neidentificiranih iz njegove zemunice, a ta legenda 
(radoznalost), zahvaljujući znanstvenoj nedorečenosti nadograđivana je do 
danas. 


Zasjeda u Tulovim gredama 


U svibnju 1969. jedan od jedanaestorice iz akcija 1948.-1949. na 
Velebitu, kad su u Maloj Paklenici imali sjedište i odatle odlazili u zasjede 
na područje Selina, kako bi iznenadili odmetničku skupinu koja se sastojala 
od stanovnika Obrovca i okolice do onih iz Lukova Šugarja i Like, ispričao 
je: 

"U početku su mirno krstarili, njih 130 — 140. Onda su 1945. ubili 
Tomu Jurlina iz Selina, odbornika Kotarskog NOO-a Zadar. Odmah je na 
zadatak, u potjeru, upućeno odjeljenje KNOJ-evaca, ali su ih odmetnici 
dočekali kod Prezida, na granici Like i Dalmacije, te pobili. Poslije toga 
odmetnici su napadali dalmatinska i lička sela, otimajući stoku. To nije 
potrajalo dugo, jer ih se dio predao, dio razbježao u manje skupine. Jednu 
od tih skupina činili su braća Dadići, zatim Jakov Jurlina i još jedan 
odmetnik. Skrivali su se na raznim terenima, a onda su se smjestili u Tulove 
grede, do vrha Alana, gdje su imali pećinu kroz koju je tekla voda. Tu su 
zimovali, a ljeti su krstarili po ličkim selima i krali stoku (npr. u Počitelju). 
Njihovi bivši prijatelji i ratne kolege bili su im jataci. 

Upravo je ta skupina bila strah i trepet za stanovnike Selina, koji su 
pretežno živjeli od stočarenja na Velebitu, krumpirišta, sijena i sječe drva. 
Zbog toga smo više puta išli sa stanovnicima da ih štitimo dok napasaju 
stoku ili kose sijeno. Jednog dana doznali smo da odmetnici lutaju po 


7 J. GRBELJA, Večernji list, 19. ožujka 1996. 
"5 J. GRBELJA, Večernji list, 20. ožujka 1996. 

zaseocima Rujno, Javornik, Vaganac, Tomić, Erceg, Barić Draga, Jatari, 
Libinje, Dušice i drugima. Čekali smo ih podno Alana, u noćnim zasjedama, 
jedući samo kruh i krumpir, te pijući konjak i rum. Jedne večeri u početku 
travnja 1949, odmetnici su došli na sastanak kod jatakinje, na brdo uza cestu 
preko Alana. Likvidirani su u trenutku kad su od jatakinje primali cigarete, 
kruh i čistu odjeću. Ostavili smo ih u planini i o njihovoj smrti obavijestili 
mjesne odbore u Selinama, Jesenicama i Starigradu, te stanicu milicije u 
Obrovcu. U Selinama i Starigradu nisu nam vjerovali, pa je iz Obrovca 
krenuo kamion da odveze tijela odmetnika. Dovezli su ih do crkve i 
Dadićeve kuće u Selinama, gdje su bili tri dana, da se svijet uvjeri u njihovu 
Smit." 

Jednako tako je, rečeno je, u Gospić dovezeno tijelo Delka Bogdanića, 
jer "narod nije vjerovao da je mrtav". 

Sugovornik koji je to otkrio, rekao je i da su skupine milicionara i 
udbaša bile na Alanu, u Libinjama, na Rujnu, u Paklenici, Barić Dragi i u 
Jovića Selu; da je u početku s njima surađivala četa KNOJ-evaca 
raspoređenih u Barić Dragi; te da su im posade stanica milicije u Obrovcu i 
Starigradu bile pojačanje. 

Poenta je na nevjerici u likvidacije! 


Kako se stvaraju legende? 


Zašto se to događalo? Mogu li na to odgovoriti jedino policajci i 
povjesničari, ili im treba dodatno tumačenje; sociologa, osobito folklorista, 
onih koji znaju kako nastaju i šire se legende i mitovi? 

"Boreći se uporno i požrtvovno, izlažući se različitim opasnostima, 
polažući svoje živote na oltar slobode, mira i sreće naših naroda — organi 
Udbe zajedno sa jedinicama KNOJ-a i organima Narodne milicije — postigli 
su velike uspjehe, pokazali su visoku svijest i okretnost i ispoljili 
neizmjerno mnogo pronicljivosti i junaštva. Ostaci aktiviziranog neprijatelja 
nisu mogli dugo postojati i djelovati, jer ih je brzo i na vrijeme stigla 
zazlužena narodna osuda..." — rekao je državni podsekretar Uroš Slijepčević 
1954., u povodu 10. godišnjice osnivanja Službe državne bezbjednosti 
(Udbe), dodajući da "neprijatelji naše slobode i ljepše sutrašnjice", iako 
"osakaćeni, razbijeni i demoralizirani", nisu uništeni i nestali završetkom 
Drugoga svjetskog rata. 


* U. SLIJEPČEVIĆ, Priručnik. 1954, 3-6. 

Mnogi od tih neprijatelja zaslužili su doista kaznu ili osudu, ali mnogi 
su se u krvavim i neljudskim uvjetima jednostavno — skrivali, ne čineći 
nikom ništa, nikakav teror ili gerilsku akciju, a dogodilo se u poraću da im 
se hiperboliziranjem biografija ili zločina, pričanjem izmišljotina, 
hvalospjevima ili umišljajima i još koječim što se razilazilo od istine i 
pravde, dodijele elementi legende, veličine koja nije zemaljska, ljudska. I 
eto neodgonetnutosti, različitih tumačenja, širenja priželjkivanoga, a ne 
istinitoga, eto zašto narod nije vjerovao u neke smrti, pa ni u onu Delka 
Bogdanića. Je li se on ubio ili je ubijen i je li uopće on onaj koji je mrtav u 
jesen 1945. pokazan Gospićanima. Gdje su znanstveni dokazi? 





SI. 1. Svadba Ankice Zdunić-Cibić i Vinka Cibića (snimila braća Ante i Đuro 
Verson u Gospiću 13. veljače 1944). Od lijeva sjede: Ankica Zdunić-Cibić, Vinko 
Cibić, Delko Bogdanić (kum), Anđelka Zdunić Bogdanić (kuma), pop Josip "Jole" 
Bujanović, Mica Jurasović i Slavko Majer. Stoje od lijeva: dr. Milivoj Bačić, Katica 
Grospić Orešković, Stipe Stopić, Ankica Šimić, Lenka Zdunić, Martin Milinković, 
Anka Adamović, Josip Stilinović, Petar Stanić, Jandre Stilinović, Hinko Orešković, 
Mihovil Mićo Šimić, Zorka Ciganović i Huso Ahmetović "Bosanac". 

DAS SCHICKSAL VON DEM USTAŠA-RESERVEOBERSTEN DES UNABHANGIGEN 
STAATES KROATIENS DELKO BOGDANIC 
(DIE ERDHUTTE DER UNIDENTIFIZIERTEN) 


Zusammenfassung 


In diesem Beitrag beschreibt der Autor, aufgrund mehrjiihriger Forschungen, das Leben 
und die Militiirtiitigkeit des Ustaša-Reserveoberstens Delko Bogdanić. Er konstatiert, dass wegen 
der ideologischen Griinde die geschichtliche Wahrheit im Fall von Delko Bogdanić verdreht 
wurde. 

Der Autor bringt die Zeugnisse iiber die Befčrderung Delko's Boganić bis zum Rang des 
Reserveoberstens. Danach schildert er seinen Riickzug mit den Kampfgenossen nach der 
weglosen Gegend des Velebit-Gebirges. Dort hielten sich mehr als dreiBig Gruppen der 
verfolgten kroatischen Soldaten auf — Ustaše und Landwehrmiinner — die nicht wollten in den 
Endoperationen der Partisanen teilnehmen. Sie versteckten sich und kiimpften um ihr Dasein 
gegen die geiibten Patrouillen und Hinterhalten der jugoslavischen Armee und der Spezialpolizei 
des kommunistischen Systems. 

Zur Zeit vom 1945 bis zum 1953 wurden alle diese Gruppen vernichtet. Unter anderen 
wurde um den 30. November 1945 in einer _Erdhiite_Delko Bogdanić mit drei seinen 
Kampfgenossen umgebracht. 

Der Verfasser betont, dass diese Arbeit der erste Versuch ist um darzustellen wie die 
Legenden entstehen und die Geschichte falsifižiert wird, sowie Daten iiber Delko Bogdanić und 
Soldaten des Unabhiingigen Staates Kroatiens und Zivilisten die in den weglosen Gegenden 
Velebits oder bei ihren Hehlern (Freunde oder Familie) Zufluchtsort gesucht und Tod gefunden 
haben. 


THE VELEBIT FATE OF THE RESERVE NDH COLONEL DELKO BOGDANIĆ 
THE UNDERGROUND SHELTER OF THE UNIDENTIFIED PERSONS 


Summary 


This work refers to some documents about the fate of the Indipendent State of Croatia 
(NDH) colonel Delko Bogdanić and the so called guerilla fighters, then the Croatian Home 
Guardsmen and Ustashas, which after the Second WW were hid in Velebit from the new partisan 
authorities. They were divided in several groups of which the last one was caught in 1948. Some 
of them remained hidden in Velebit forests even after, while some succeded to escape abroad. 
While describing the official reports about those groups, the author here displays his own 
reflections on it and at the end, after having represented every individual group, their number and 
organization, comes to a following conclusion: 1. Many of those guerilla fighters meritted the 
punishment, but a great majority did not execute any terror or harm to anybody while hid in the 
mountain. 2. By telling the untrue stories, either panegirics or blames, the fates of those people 
were diversely interpretted. 3. It remains open the question if Delko Bogdanić was really killed 
and whether it was he, Delko Bogdanić, the man whom partisans in autumn 1945 exposed dead 
to the view of the inhabitants of Gospić. 

